Na temelju članka 54. st.2. Zakona o ustanovama („Narodne novine“, broj 76/93 29/97, 47/99, 35/08 ) i članka 73. st.1. Statuta Centra za odgoj i obrazovanje Tuškanac (u daljnjem tekstu: Centar Tuškanac) Upravno vijeće Centra Tuškanac  na 15. sjednici održanoj dana 20. prosinca 2019. godine donijelo je

PRAVILNIK  O  UNUTARNJEM   USTROJU
I  SISTEMATIZACIJI  POSLOVA
Centra za odgoj i obrazovanje Tuškanac

I.   OPĆE  ODREDBE

Članak 1.
Ovim Pravilnikom o unutarnjem ustroju i sistematizaciji poslova (u daljnjem tekstu: Pravilnik) uređuju se:
-	djelatnost i vrste usluga, 
-	unutarnji ustroj, 
-	sistematizacija radnih mjesta, 
-	nazivi radnih mjesta,
-	opis i popis poslova, 
-	broj potrebnih stručnih i drugih radnika Centra i uvjeti koje radnik mora ispunjavati za zasnivanje radnog odnosa te druga pitanja od važnosti za rad Centra.
Izrazi koji se koriste u ovom Pravilniku, a koji imaju rodno značenje, koriste se na spolno neutralan način i odnose se jednako na ženski i muški spol.

Članak 2.
Poslovi utvrđeni ovim Pravilnikom osnova su za utvrđivanje uglavaka pojedinih ugovora o radu u vezi naziva, naravi ili vrsti poslova koje će radnik obavljati, mjesta rada te za utvrđivanje radnikove obveze u obavljanju tih poslova, kao i poslodavčevih uputa u svezi tih poslova.

II.	DJELATNOST I VRSTE USLUGA  

Članak 3.
Centar obavlja svoju djelatnost u Zagrebu u okviru sjedišta na adresi Tuškanac 15 te u Podružnici Prekrižje  na adresi Gornje Prekrižje 48. 

Članak 4.
Centar djelatnost socijalne skrbi ostvaruje pružajući sljedeće socijalne usluge:

1.	Djeci i mladeži s teškoćama u razvoju:

-	privremeni smještaj,
-	cjelodnevni boravak,
-	poludnevni boravak,
-	psihosocijalna podrška (individualna i grupna kod pružatelja usluge),

2.	Odraslim osobama s invaliditetom

-	poludnevni boravak
-	cjelodnevni boravak.

Centar provodi i aktivnost inicijalne procjene radi davanja mišljenja o potrebi pružanja usluge psihosocijalne podrške, primjerenoj vrsti, trajanju i učestalosti potrebne usluge.

Centar provodi i djelatnost odgoja i obrazovanja djece s teškoćama u razvoju koja obuhvaća sljedeće programe osnovnoškolskog odgoja i obrazovanja:
–	posebni program uz individualizirane postupke
–	posebni program za stjecanje kompetencija u aktivnostima svakodnevnog života i rada.

III.	UNUTARNJI USTROJ

Članak 5.
Voditelj i čelnik Centra je ravnatelj, kojeg imenuje i razrješava Upravno vijeće Centra na način i pod uvjetima koji su utvrđeni Statutom.
S ravnateljem Centra sklapa se ugovor o radu, pri čemu Centar zastupa predsjednik Upravnog vijeća.
U slučaju odsutnosti ili spriječenosti ravnatelja zamjenjuje osoba koju on pismenom odlukom odredi.

Članak 6.
Rad Centra ustrojen je po odjelima  te ustrojbenoj jedinici u sjedištu Centra i Podružnici Prekrižje.
U sjedištu Centra ustrojen je jedan (1) odjel i jedna (1) ustrojbena jedinica

1.	Odjel odgoja i rehabilitacije
2.	Ustrojbena  jedinica prehrambenih i pomoćno-tehničkih poslova

U Podružnici Prekrižje ustrojena su  tri (3) odjela 

1	   Odjel odgoja i rehabilitacije
2       Odjel  psihosocijalne podrške 
3.	   Odjel  osnovnoškolskog odgoja i obrazovanja

Ustrojstvene jedinice u Centru osnivaju se radi objedinjavanja grupe istih ili sličnih poslova u okviru djelatnosti Centra, a u svrhu što boljeg, racionalnijeg i učinkovitijeg svakodnevnog poslovanja Centra.
Prehrambeni i pomoćno-tehnički poslovi obavljaju se u sjedištu i u  Podružnici Prekrižje.
Financijsko-računovodstveni i administrativni poslovi te poslovi zaštite na radu i zaštite od požara obavljaju se pod neposrednim rukovođenjem ravnatelja.

Članak 7.
Radom Podružnice Prekrižje rukovodi predstojnik kojeg odlukom imenuje ravnatelj uz suglasnost Upravnog vijeća Centra Tuškanac među radnicima Podružnice Prekrižje  na mandat od četiri godine.
Osobi koja je imenovana predstojnikom Podružnice Prekrižje prava i obveze iz radnog odnosa miruju do isteka mandata.
Predstojnik Podružnice odgovoran je ravnatelju.

Članak 8.
Radom odjela, ustrojbene jedinice rukovodi voditelj kojeg imenuje i razrješava ravnatelj između radnika tog odjela, ustrojbene jedinice na razdoblje od dvije godine, te temeljem odluke o imenovanju (razrješenju) sklapa s radnikom aneks ugovora o radu. 
Voditelj može biti imenovan na neograničen broj mandata.
Voditelj ujedno obavlja i poslove radnog mjesta s kojeg je imenovan voditeljem.
Ukoliko ravnatelj ne imenuje voditelja odjela, ustrojbene  jedinice, radom iste neposredno rukovodi ravnatelj.
Voditelji uz poslove svog radnog mjesta obavljaju sljedeće poslove:
-	organiziraju rad odjela, ustrojbene jedinice,
-	koordiniraju rad s drugim odjelima, ustrojbenim jedinicama,
-	pružaju stručnu pomoć radnicima odjela, ustrojbenih jedinica,
-	skrbe o pravodobnom izvršavanju radnih zadataka, te plana i programa rada Centra, na razini odjela, ustrojbene jedinice,
-	sudjeluju u radu stručnih tijela,
-	predlažu nove projekte i aktivnosti temeljem uočenih potreba,
-	izrađuju raspored rada i podnose izvješća,
-	vode potrebne evidencije i dokumentaciju,
-	skrbe o provođenju unutarnjeg nadzora na razini odjela, ustrojbene jedinice,
-	rade i druge poslove po nalogu ravnatelja.

Članak 9.
Ravnatelj može razriješiti  voditelja odjela/ ustrojbene jedinice prije isteka mandata na koji je imenovan kao voditelj:
-	sam zatraži razrješenje u skladu s ugovorom o radu,
-	ne obavlja poslove iz članka 8. st. 5. ovoga Pravilnika ili ih obavlja nesavjesno, 
-	zbog nemara i propuštanja dužne pažnje u izvršavanju poslova i radnih zadataka voditelja,
-	ne postupa po propisima ili općim aktima Centra ili neosnovano ne izvršava odluke ravnatelja ili postupa protivno njima.

IV.   SISTEMATIZACIJA RADNIH MJESTA

Članak 10.
U Centru su sukladno unutarnjem ustroju sistematizirana sljedeća radna mjesta i broj izvršitelja:

Naziv radnog mjesta	Stručna sprema	Broj izvršitelja	
Ravnatelj	sukladno odredbama Zakona o socijalnoj skrbi	1	
Voditelj računovodstva	završen preddiplomski sveučilišni ili stručni studij iz područja ekonomije	1	
Računovodstveni referent	završeno četverogodišnje srednjoškolsko obrazovanje ekonomskog usmjerenja	2     	
Administrativni referent	završeno četverogodišnje srednjoškolsko obrazovanje
upravnog ili ekonomskog usmjerenja	1  	

ODJEL ODGOJA I REHABILITACIJE

Naziv radnog mjesta	Stručna sprema	Broj izvršitelja	
Stručni radnik I. vrste -odgajatelj	završen diplomski sveučilišni studij iz područja edukacijsko-rehabilitacijskih znanosti ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije	5	
Stručni radnik I. vrste – socijalni radnik
	završen diplomski sveučilišni studij socijalnog rada	1 	
Stručni radnik I. vrste – logoped

	završen diplomski sveučilišni studij logopedije	0,5	
Stručni radnik I. vrste – kineziterapeut
	završen diplomski sveučilišni studij kineziologije	0,5	
Stručni radnik I. vrste – psiholog
	završen diplomski sveučilišni studij psihologije	0,5	
Medicinska sestra/tehničar	završeno srednjoškolsko obrazovanje za medicinsku sestru/tehničara	1	
Medicinska sestra/tehničar za rad noću	završeno srednjoškolsko obrazovanje za medicinsku sestru/tehničara	
2	
Njegovatelj	završena osnovna škola i tečaj za njegu	1	

USTROJSTVENA JEDINICA PREHRAMBENIH I POMOĆNO-TEHNIČKIH POSLOVA

Naziv radnog mjesta	Stručna sprema	Broj izvršitelja	
Ekonom	završeno četverogodišnje srednjoškolsko obrazovanje	1	
Skladištar	završeno  srednjoškolsko obrazovanje	1	
Kućni majstor	završeno  srednjoškolsko obrazovanje tehničkog usmjerenja	2 	
Kuhar	završeno srednjoškolsko obrazovanje za kuhara
	
3 	
Pomoćni radnik u kuhinji	završeno osnovnoškolsko obrazovanje
	
2 
	
Pomoćni radnik - pralja	završena osnovna škola	2	
Pomoćni radnik -  čistačica	završena osnovna škola	4	
Pomoćni radnik -  održavanje vanjskog prostora	završena osnovna škola	 1 	

    PODRUŽNICA PREKRIŽJE

U Podružnici su sukladno unutarnjem ustroju sistematizirana sljedeća radna mjesta i broj izvršitelja:

Naziv radnog mjesta	Stručna sprema	Broj izvršitelja	
Predstojnik Podružnice	završen diplomski sveučilišni studij iz područja edukacijsko-rehabilitacijskih znanosti, socijalnog rada, prava, psihologije ili završen diplomski sveučilišni studij iz područja odgojnih znanosti, obrazovnih znanosti, pedagogije, logopedije, kineziologije ili drugih društvenih znanosti
	1	

ODJEL ODGOJA I REHABILITACIJE

Naziv radnog mjesta	Stručna sprema	Broj izvršitelja	
Stručni radnik I. vrste -odgajatelj	završen diplomski sveučilišni studij iz područja edukacijsko-rehabilitacijskih znanosti ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije	4	
Stručni radnik I. vrste – socijalni radnik
	završen diplomski sveučilišni studij socijalnog rada	1 	
Stručni radnik I. vrste – logoped
	završen diplomski sveučilišni studij logopedije	0,5	
Stručni radnik I. vrste – kineziterapeut
	završen diplomski sveučilišni studij kineziologije	0,5	
Stručni radnik I. vrste – psiholog
	završen diplomski sveučilišni studij psihologije	0,5	
Medicinska sestra/tehničar	završeno srednjoškolsko obrazovanje za medicinsku sestru/tehničara	1	
Medicinska sestra/tehničar za rad noću	završeno srednjoškolsko obrazovanje za medicinsku sestru/tehničara	
2	
Njegovatelj	završena osnovna škola i tečaj za njegu	1	

ODJEL PSIHOSOCIJALNE PODRŠKE

Naziv radnog mjesta	Stručna sprema	Broj izvršitelja	
Stručni radnik I. vrste -rehabilitator	završen diplomski sveučilišni studij iz područja edukacijsko-rehabilitacijskih znanosti, socijalnog rada ili psihologije ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije	3	
Stručni radnik I. vrste -
logoped	završen diplomski sveučilišni studij logopedije	2	
Stručni radnik I. vrste - psiholog
	završen diplomski sveučilišni studij psihologije	
1
	
Stručni radnik I. vrste – socijalni pedagog
	završen diplomski sveučilišni studij socijalne pedagogije	1	
Stručni radnik I. vrste - 
terapeut senzorne integracije	završen diplomski sveučilišni studij iz područja edukacijsko-rehabilitacijskih znanosti ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije	3	
Stručni radnik I. vrste -
glazbeni terapeut	završen diplomski sveučilišni studij glazbene pedagogije ili glazbene umjetnosti	1	
Stručni radnik I. vrste -
kineziterapeut	završen diplomski sveučilišni studij kineziologije	2	

ODJEL OSNOVNOŠKOLSKOG ODGOJA I OBRAZOVANJA

Naziv radnog mjesta	Stručna sprema	Broj izvršitelja	
Učitelj edukator rehabilitator	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi	7	
Učitelj tjelesne I zdravstvene kulture	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi	0,5	
Vjeroučitelj	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi	0,5	
Tajnik	završen sveučilišni diplomski studij pravne ili
specijalistički diplomski stručni studij javne uprave; preddiplomski stručni studij upravne ili ekonomske  struke	1	
Pedagog	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi	1 	

Članak 11.

U Centru su ukupno sistematizirana sljedeća radna mjesta:

Redni broj	Naziv radnog mjesta	Broj izvršitelja	
1.	Ravnatelj	1	
2.	Predstojnik Podružnice	1	
3.	Voditelj računovodstva	1	
4.	Računovodstveni referent	2	
5.	Administrativni referent	1	
6.	Stručni radnik I. vrste - odgajatelj	9	
7.	Stručni radnik I. vrste - socijalni radnik	2	
8.	Stručni radnik I. vrste  - logoped	3	
9.	Stručni radnik I. vrste-  kineziterapeut	3	
10.	Stručni radnik I. vrste - psiholog	2	
11.	Stručni radnik I. vrste - rehabilitator 	3	
12.	Stručni radnik I. vrste - socijalni pedagog	1	
13.	Stručni radnik I. vrste  - terapeut senzorne integracije	3	
       14.	Stručni radnik I. vrste - glazbeni terapeut	1	
15.	Učitelj edukator rehabilitator	7	
      16.       	Učitelj tjelesne i zdravstvene kulture	0,5	
      17.	Vjeroučitelj	0,5	
       18.	Tajnik	1	
19.	Pedagog	1	
20.	Medicinska sestra/tehničar	2	
21.	Medicinska sestra/tehničar za rad noću	4	
22.	Njegovatelj	2	
23.	Ekonom	1	
24.	Skladištar	1	
25.	Kućni majstor	2	
26.	Kuhar	3	
27.	Pomoćni radnik u kuhinji	2	
28.	Pomoćni radnik - pralja	2	
29.	Pomoćni radnik - čistačica	4	
30.	Pomoćni radnik – održavanje vanjskog prostora	1	
             Ukupno:	                                                                        67	

V.	OPIS POSLOVA

Članak  12.

Redni broj i naziv radnog mjesta:   1. RAVNATELJ 

Stručna sprema:
-	sukladno odredbama Zakona o socijalnoj skrbi

Posebni uvjeti:
–	hrvatsko državljanstvo
–	najmanje 5 godina radnog staža u propisanom akademskom zvanju i akademskom stupnju, od toga najmanje tri godine u djelatnosti socijalne skrbi ili drugoj društvenoj djelatnosti u propisanom akademskom zvanju i akademskom stupnju

Opis poslova 
–	organizira i vodi poslovanje Centra
–	predstavlja i zastupa Centar
–	vodi i odgovara za stručni rad Centra
–	poduzima sve pravne radnje u ime i za račun Centra
–	zastupa Centar u svim postupcima pred sudovima, upravnim i drugim državnim tijelima, te pravnim osobama s javnim ovlastima
–	predlaže Upravnom vijeću Financijski plan Centra te dostavlja na znanje Godišnji obračun
–	predlaže Upravnom vijeću Godišnji plan i program rada Centra i Školski kurikulum u suradnji s Učiteljskim vijećem
–	daje izvještaj o radu Centra
–	donosi Plan nabave roba, usluga i radova Centra
–	sudjeluje u izradi općih pravnih akata i njihovom usklađenju s zakonskim propisima
–	odlučuje o zasnivanju i prestanku radnog odnosa
–	donosi odluke o pojedinačnim pravima radnika u slučajevima utvrđenim zakonom i općim aktima,
–	brine se o provedbi odluka i zaključaka Upravnog i Stručnog vijeća
–	koordinira rad svih odjela i ustrojbenih jedinica u suradnji s voditeljima
–	planira rad, saziva i vodi sjednice Učiteljskog vijeća
–	vrši nadzor nad pravilnom uporabom financijskih sredstava 
–	nadzire čuvanje imovine 
–	poduzima mjere propisane zakonom zbog neizvršavanja poslova ili zbog neispunjavanja drugih obaveza iz radnog odnosa
–	nadzire rad voditelja i radnika Centra
–	može dati punomoć drugoj osobi da u granicama svojih ovlasti zastupa Centar u pravnom prometu
–	organizira sastanke tijela Centra, stručne skupove te stručno usavršavanje radnika
–	surađuje sa stručnim radnicima, roditeljima korisnika, ministarstvom nadležnim za poslove socijalne skrbi, ministarstvom nadležnim za poslove obrazovanja, državnim i drugim tijelima, Edukacijsko-rehabilitacijskim fakultetom i humanitarnim udrugama
–	brine se za unapređenje rada suvremenim metodama rada, stručnim usavršavanjem radnika, prati stručni rad, vrednuje rad i predlaže napredovanje stručnih radnika, potiče kvalitetnu profesionalnu komunikaciju
–	obavlja i druge poslove ako zakonom i  Statutom nisu u nadležnost nekog drugog tijela.

Ravnatelj je odgovoran za zakonitost rada i stručni rad Centra.

Broj izvršitelja:    1

Redni broj i naziv radnog mjesta:   2. PREDSTOJNIK PODRUŽNICE

Stručna sprema:    	
–	završen diplomski sveučilišni studij iz područja edukacijsko-rehabilitacijskih znanosti, socijalnog rada ,prava, psihologije ili završen diplomski sveučilišni studij iz područja odgojnih znanosti, obrazovnih znanosti, pedagogije, logopedije, kineziologije ili drugih društvenih znanosti

Posebni uvjeti:
–	najmanje 3 godine radnog staža u djelatnosti socijalne skrbi ili drugoj društvenoj djelatnosti u propisanom akademskom zvanju i akademskom stupnju

Opis poslova:
–	u dogovoru s ravnateljem predlaže, planira i rukovodi organizacijom rada Podružnice Prekrižje
–	brine se u dogovoru s ravnateljem za osiguranje optimalnih uvjeta rada i koordinira rad  odjela u Podružnici
–	nadzire realizaciju odgojno-obrazovnog rada u Podružnici
–	prati, evaluira, analizira i definira zadatke za unapređivanje djelatnosti odgoja i obrazovanja te rehabilitacije u Podružnici
–	sudjeluje u ustroju svih školskih radnih tijela prema zakonu i statutu ustanove
–	sudjeluje u izradi godišnjih zaduženja svih  učitelja i stručnih suradnika u Podružnici
–	sudjeluje u izradi Godišnjeg plana i programa rada Centra 
–	sudjeluje u poslovima oko registracije i statusnih promjena ustanove
-       sudjeluje u izradi odluka, rješenja i prijedloga ugovora
–	 sudjeluje u izradi općih pravnih akata i usklađuje  ih sa zakonskim i podzakonskim propisima
–	 obavlja poslove s područja radnih odnosa i vodi brigu da se pravovremeno i kvalitetno ispune radne obveze u Podružnici
–	sudjeluje u organiziranju sjednica Upravnog vijeća, pripremanju materijala za sjednicu i sastavljanju zapisnika
–	sudjeluje u provedbi odluka i zaključaka Upravnog vijeća
-       prati postupke nabave roba, usluga i ustupanje radova 
–	izrađuje godišnje izvješće javne nabave i druga statistička izvješća
–	sudjeluje u radu stručnih tijela Centra
–	sudjeluje u savjetodavnom radu s roditeljima 
–	vodi brigu o poboljšanju uvjeta života i rada korisnika i učenika u Podružnici
–	sudjeluje u organizaciji unutarnjeg nadzora unutar Centra
–	organizira i koordinira suradnju s čimbenicima javnog, kulturnog i gospodarskog života
–	sudjeluje u organizaciji stručnih skupova i stručnih usavršavanja 
–	stručno se usavršava u skladu sa svojom strukom i potrebama Centra
–	radi druge poslove po nalogu ravnatelja u skladu sa stručnom spremom i radnim iskustvom
–	odgovara za cjelokupno funkcioniranje Podružnice Prekrižje
–	odgovoran ravnatelju.

Broj izvršitelja:    1 

Redni broj i naziv radnog mjesta:   3. VODITELJ RAČUNOVODSTVA

Stručna sprema: 	
–	završen preddiplomski sveučilišni ili stručni studij iz područja ekonomije

Posebni uvjeti:
–	1 godina radnog iskustva, poznavanje rada na računalu

Opis poslova:
-	organizira i nadzire rad financijsko-računovodstvenih poslova
-	u suradnji s ravnateljem vodi financijsku politiku Centra
-	obavlja složenije poslove koji zahtijevaju posebnu samostalnost, stručnost i odgovornost u radu, a posebno stručnu obradu složenijih pitanja vezanih uz područje financijsko-računovodstvenih poslova Centra
-	vodi glavnu knjigu ,knjiži izvod žiro računa i plaćanja po obavijesti Ministarstva
-	zaključuje glavnu knjigu krajem poslovne godine i otvara novu financijsku datoteku po izvorima financiranja i po projektu
-	prati materijalno-financijske propise i odgovara za njihovu pravilnu primjenu 
-	izrađuje godišnji financijski plan, njegov rebalans te prati dinamiku po izvorima financiranja
-	izrađuje godišnja financijska i statistička izvješća i periodična financijska i statistička izvješća za Državni  ured  za reviziju,  FINU i nadležno Ministarstvo
-	izrađuje završnu i početnu temeljnicu u Glavnoj knjizi
-	izrađuje Izvješća Fiskalne odgovornosti
-	sudjeluje u izradi Plana nabave roba, usluga i radova Centra
-	podnosi i obrazlaže financijska izvješća o poslovanju Centra ravnatelju Centra, te prema potrebi Upravnom vijeću i ostalim tijelima Centra 
-	izrađuje trogodišnji prijedlog plana rashoda i izdataka po svim proračunskim izvorima, izrađuje njihovu dinamiku za narednu godinu, u dogovoru s ravnateljem i voditeljima
-	brine o pravilnom korištenju financijskih sredstava, prati i upozorava ravnatelja i   voditelje na izvršenje proračunskih izvora financiranja u skladu s financijskim planovima  
-	izrađuje trogodišnji prijedlog plana rashoda za nabavu nefinancijske imovine
-	u suradnji sa ravnateljem dogovara s ministarstvom nabavu opreme i kapitalna ulaganja temeljem financijskih planova ili hitnih intervencija   
-	potpisuje financijsko-računovodstvenu dokumentaciju osim one za koju je potreban ovjereni supotpis ravnatelja Centra
-	kontrolira ispostavljanje faktura
-	vrši kontrolu nad ulazom i izlazom financijsko-računovodstvenih dokumenata, te blagajničkog poslovanja
-	surađuje s nadležnim Ministarstvom, vanjskim službama i institucijama
-	sudjeluje pri provođenju javnih objava i postupaka javne nabave za nabavu roba, usluga i radova te provođenju postupaka jednostavne nabave
-	prati stručnu literaturu i stručno se usavršava sudjelovanjem na seminarima i stručnim skupovima
-	brine o arhiviranju građe iz djelokruga rada financijsko računovodstvene službe
-	obavlja i druge poslove po nalogu ravnatelja u skladu sa stručnom spremom i radnim iskustvom
-	odgovoran ravnatelju.

Broj izvršitelja:   1

Redni broj i naziv radnog mjesta:   4. RAČUNOVODSTVENI REFERENT
					        
Stručna sprema:      
–	završeno četverogodišnje srednjoškolsko obrazovanje ekonomskog usmjerenja

Posebni uvjeti:
–	1 godina radnog iskustva, poznavanje rada na računalu

Opis poslova:
–	kontira financijsku dokumentaciju u suradnji sa voditeljem računovodstva
–	usklađuje financijsko i materijalno knjigovodstvo
–	knjiži doniranu materijalnu i financijsku imovinu, priprema odluke i prati stanje donirane financijske imovine 
–	usklađuje Glavnu knjigu s pomoćnim knjigama i upozorava na uočene nepravilnosti i protuzakonitosti
–	surađuje s voditeljem računovodstva pri izradi izvješća fiskalne odgovornosti, godišnjih i kvartalnih izvješća i financijskog plana
–	vodi brigu o pravodobnom slanju realizacije u nadležno Ministarstvo
–	vodi blagajničko poslovanje u skladu s važećim propisima
–	mjesečno potražuje novčana sredstva iz državne riznice za blagajnu
–	brine o izradi potrebnih JOPPD obrazaca
–	provjerava ispravnost ulaznih računa i knjiži ih u knjigu ulaznih računa
–	izrađuje zahtjeve za plaćanje prema riznici i brine o njihovom knjiženju, te vrši u skladu s  Glavnom knjigom
–	priprema plaćanja sa žiro računa
–	vodi knjigu materijalno knjigovodstvo
–	vodi e-račune na portali Fine
–	obračunava naknade korisnika iz nadležnosti Ministarstva znanosti i obrazovanja i priprema izvješća za nadležno ministarstvo
–	obračunava džeparac korisnicima i vrši isplatu
–	vodi knjigu nabave osnovnih sredstava i sitnog inventara
–	prikuplja dokumentaciju za obračun plaće i bolovanja, obavlja obračun i priprema isplatu
–	vodi brigu o redovitom i obaveznom godišnjem popisu imovine, obveza i potraživanja i surađuje sa inventurnim povjerenstvima
–	prati refundaciju isplaćenih sredstava za bolovanja
–	izrađuje zahtjev za riznicu    
–	obračunava i brine o isplati ugovora o djelu i sličnih honorara 
–	izrađuje sve obrasce, izvješća i potvrde u vezi s plaćom, naknadama, drugim dohocima, te zahtjeve za kredite
–	izrađuje izvješća za HZZMO o isplaćenim plaćama
–	knjiži vrijednosno ulaz materijala 
–	surađuje u provođenju postupaka jednostavne i javne nabave
–	priprema i prikuplja dokumentaciju za obračun plaća, obračunava te  isplaćuje plaće (sustav COP)
–	izrađuje izvješće na temelju mjesečnog i godišnjeg obračuna materijalnog knjigovodstva 
–	obračunava troškove korisnika koji participiraju u cijeni smještaja, izrađuje izlazne račune i uplatnice i brine o njihovoj naplati
–	obavlja korespondenciju s kupcima, roditeljima i CZSS i šalje opomene 
–	obračunava i isplaćuje udomiteljske naknade
–	obračunava troškove  ručka radnicima
–	vodi knjigu izlaznih računa i obavlja u skladu s Glavnom knjigom 
–	vodi brigu te vrši obračune svih obustava radnika (sindikalne članarine, krediti, blagajne), kontaktira s bankama i usklađuje stanja te im iz ove domene izrađuje potvrde
–	izrađuje i izdaje IP kartice
–	obavlja konačno usklađenje računovodstvenih podataka bruto bilance za potrebe periodičnih i završnog obračuna
–	obrađuje tuzemne i inozemne naloge
–	obračunava i isplaćuje putne naloge radnika za sve vrste službenih putovanja
–	prati i usvaja informatička znanja bitna za funkcioniranje informatičkog sustava iz svog djelokruga rada
–	odgovoran je za zakonitost, točnost, ažurnost i urednost u vođenju i arhiviranju dokumentacije iz svog djelokruga rada
–	radi ostale poslove po nalogu voditelja računovodstva i ravnatelja u skladu sa stručnom spremom i radnim iskustvom
–	odgovoran ravnatelju

Broj izvršitelja:   2

Redni broj i naziv radnog mjesta:  5.  ADMINISTRATIVNI  REFERENT  

Stručna sprema:       
–	završeno četverogodišnje srednjoškolsko obrazovanje upravnog ili ekonomskog usmjerenja

Posebni uvjeti:
–	1 godina radnog iskustva, poznavanje rada na računalu

Opis poslova:
–	vodi cjelokupno kancelarijsko poslovanje
–	vodi urudžbeni zapisnik
–	vrši prijam i otpremu pošte
–	vrši podjelu pošte odgovarajućoj službi/radniku
–	vodi interne dostavne knjige
–	vodi Knjigu evidencije za poštanske pošiljke 
–	obavlja poslove zaštite  arhivskog i registrativnog  gradiva
–	piše narudžbenice na temelju zahtjevnica i podnosi ih na potpis ravnatelju ili ovlaštenom potpisniku
–	sudjeluje u provođenju postupka javne nabave roba, radova i usluga  te jednostavne  nabave
–	prima stranke i obavještava ravnatelja o njihovu dolasku 
–	prima telefonske pozive, vrši prijam i prijenos poruka za ravnatelja
–	izdaje putne naloge po zahtjevu ravnatelja i vodi knjigu putnih naloga
–	vrši poslove prijepisa i pisanja zapisnika
–	izrada poziva za sjednice tijela Centra, razne informacije za oglasne ploče, 
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran ravnatelju

Broj izvršitelja:  1

Redni broj i naziv radnog mjesta:   6. STRUČNI RADNIK I. VRSTE - ODGAJATELJ

Stručna sprema:

–	završen diplomski sveučilišni studij iz područja edukacijsko-rehabilitacijskih znanosti ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije 

Posebni uvjeti:
–	položen stručni ispit
Opis poslova: 
–	izrađuje godišnji, mjesečni i individualni plan i program rada
–	sudjeluje u timskoj procjeni potreba, interesa i preostalih sposobnosti korisnika
–	vodi odgojnu grupu
–	prati realizaciju aktivnosti predviđenih individualnim planom korisnika odgojne grupe
–	provodi aktivnosti odgoja i edukacijske rehabilitacije (usvajanje motoričkih, praktično-osobnih i spoznajno-društvenih vještina, razvijanje interesno-kreativnih aktivnosti i poticanje emocionalnog razvoja korisnika) 
–	izrađuje i nabavlja didaktičke materijale i pomagala za unaprjeđenje znanja i vještina korisnika  
–	razvija radne navike
–	potiče društveno prihvatljive oblike ponašanja 
–	razvija pravilan odnos prema okolini i društvenim vrijednostima
–	potiče uključivanje korisnika u slobodne aktivnosti potiče uključivanje korisnika u slobodne aktivnosti te organizira njihovo kvalitetno provođenje slobodnog vremena 
–        radi na razvijanju vještina za samostalnu brigu o vlastitoj prehrani
    –       radi na razvoju i održavanju vještina za samostalnu brigu o osobnoj higijeni, osobnom izgledu i urednosti
    –       radi na uspostavi i održavanju socijalnih odnosa,
    –       pruža pomoć pri snalaženju u vremenu i prostoru
    –       radi na razvoju socijalnih i emocionalnih osobina
    –       radi na razvijanju radnih navika korisnika
    –       provodi usvajanje spoznajno-društvenih vještina i znanja
    –       potiče razvoj interesno-kreativnih aktivnosti
    –       razvija socijalno-vrijednosni sustav i komunikacijske vještine
    –       potiče razvoj pozitivnog stava prema sebi i okolini
    –       sudjeluje u kulturnoj i javnoj djelatnosti Centra te je nazočan svim kulturnim događanjima u Centru te 
           drugim aktivnostima (ljetovanja, zimovanja, izleti itd.)vodi propisanu i ostalu potrebnu dokumentaciju
–	osigurava i provodi savjetodavni rad s korisnikom, njegovim roditeljima/skrbnicima i članovima obitelji 
–	surađuje s roditeljima/skrbnicima i članovima obitelji korisnika
–	sudjeluje u radu stručnih tijela i povjerenstava Centra, te surađuje s ostalim stručnim radnicima
–	surađuje s relevantnim institucijama i udrugama
–	redovito se stručno usavršava, prati stručnu periodiku i literaturu
–	rad sa studentima, pripravnicima i volonterima (mentorstvo)
–	prema potrebi radi na svim lokacijama Centra
–	dežura po rasporedu 
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    9

Redni broj i naziv radnog mjesta:   7. STRUČNI RADNIK I. VRSTE - SOCIJALNI RADNIK  

Stručna sprema:
–	završen diplomski sveučilišni studij socijalnog rada                                 

Posebni uvjeti:
–	položen stručni ispit, važeće odobrenje za samostalan rad

Opis poslova:
–	izrađuje vlastiti godišnji plan i program rada
–	vodi postupak uključivanja korisnika u usluge Centra
–	upoznaje korisnika s novom sredinom
–	pomaže pri uključivanju korisnika u novu sredinu
–	prati razdoblje adaptacije korisnika
–	pomaže pri zadovoljavanju svakodnevnih potreba korisnika
–	inicira primjenu potrebnih oblika zaštite
–	provodi stručni rad i surađuje s roditeljima/skrbnicima te članovima obitelji korisnika
–	surađuje s nadležnim centrima za socijalnu skrb
–	surađuje s ostalim subjektima
–	surađuje  s roditeljima, starateljima, udomiteljima, učiteljima i odgajateljima
–	prati planove i programe rada za korisnike
–	primjenjuje različite metode podrške korisniku u svrhu usmjeravanja i osposobljavanja za rješavanje problema
–	provodi savjetodavni rad i pruža podršku korisniku i članovima obitelji
–	vodi propisanu evidenciju i dokumentaciju te izrađuje izvješća
–	sudjeluje u radu povjerenstva za prijam i otpust korisnika te u radu drugih stručnih tijela Centra
–	sudjeluje u ostvarivanju profesionalnog informiranja i profesionalne orijentacije korisnika
–	redovito se stručno usavršava, prati stručnu periodiku i literaturu
–	inicira postupak za ostvarivanje prava temeljem Zakona o socijalnoj skrbi i ostalih propisa      
–	radi na poboljšanju kvalitete života korisnika u suradnji s drugim radnicima     
–	radi na unapređivanju socijalnih veza  i  suradnje  s  drugim  ustanovama i institucijama civilnog društva
–	inicira smještaj korisnika u udomiteljsku obitelj, organiziranje smještaja u udomiteljski ili roditeljski dom preko vikenda i praznika
–	vodi dokumentaciju i evidencije svih korisnika  usluga 
–	organizira inicijalne procjene korisnika psihosocijalne podrške
–	sudjelovanje u radu stručnog tima odjela u kojem se pružaju  izvaninstitucijske usluge
–	koordinira  i organizira rad volontera i vodi potrebnu dokumentaciju
–	prema potrebi radi na svim lokacijama Centra
–	dežura po rasporedu 
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju.

Broj izvršitelja:     2

Redni broj i naziv radnog mjesta:    8. STRUČNI RADNIK I. VRSTE - LOGOPED

Stručna sprema:
–	završen diplomski sveučilišni studij logopedije 

Posebni uvjeti:
–	položen stručni ispit

Opis poslova:
–	izrađuje godišnji, mjesečni i individualni plan i program rada
–	provodi inicijalnu procjenu poremećaja govora, jezika, slušanja, pisanja, čitanja i svih oblika komunikacije korisnika, te predlaže uključivanje korisnika u logopedsku terapiju na stručnom timu  
–	priprema radne materijale potrebne za provođenje logopedske terapije
–	radi na otkrivanju, dijagnostici standardiziranim testovima i rehabilitaciji poremećaja komunikacije, jezika, govora i glasa
–	potiče  razvoj govorno jezične komunikacije
–	korigira/uklanja poremećaje izgovora, poremećaje tečnosti govora (mucanja i brzopletosti), jezičnih poremećaja, usporenog jezičnog razvoja, teškoća čitanja, pisanja i računanja specifičnih teškoća učenja
–	pomaganje korisnicima u poboljšanju komunikacijskih vještina te provodi rehabilitaciju poremećaja verbalne i neverbalne komunikacije
–	vodi propisanu i ostalu potrebnu dokumentaciju
–	savjetodavni rad s korisnicima, roditeljima, skrbnicima, udomiteljima
–	sudjeluje u radu stručnih tijela Centra te surađuje s ostalim stručnim radnicima
–	surađuje s predškolskim ustanovama, školama i roditeljima/ skrbnicima
–	redovito se stručno usavršava, prati stručnu literaturu
–	rad sa studentima, pripravnicima i volonterima (mentorstvo)
–	prema potrebi radi na svim lokacijama Centra
–	dežura po rasporedu 
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    3

Redni broj i naziv radnog mjesta:        9. STRUČNI RADNIK I. VRSTE - KINEZITERAPEUT

Stručna sprema:
–	završen diplomski sveučilišni studij kineziologije

Posebni uvjeti:
–	položen stručni ispit 

Opis poslova:
–	izrađuje godišnji, mjesečni plan i program rada radne skupine i individualni program rada korisnika na temelju medicinske dokumentacije i testiranjem utvrđenih sposobnosti korisnika
–	radi na uspostavljanju, održavanju i povećanju opsega pokreta korisnika,
–	radi na održavanju i povećavanju mišićne snage korisnika
–	radi na povećanju izdržljivosti korisnika
–	radi na razvijanju i poboljšanju koordinacije pokreta korisnika
–	radi na povećanju brzine pokreta,
–	radi na korekciji položaja tijela korisnika
–	radi na poboljšanju funkcije drugih organskih sustava korisnika
–	stvara motivaciju aktivnom suradnjom kineziterapeuta  i korisnika u  kontinuitetu vježbanja  tj.  terapije i rehabilitacije uz stalno praćenje rezultata
–	sudjeluje u timskoj procjeni potreba korisnika
–	organizira sportske susrete i natjecanja
–	vodi propisanu i ostalu potrebnu dokumentaciju
–	sudjeluje  u radu stručnih tijela i povjerenstava Centra, te surađuje s ostalim stručnim radnicima Centra
–	surađuje s roditeljima/skrbnicima i članovima obitelji
–	surađuje s drugim ustanovama
–	sudjeluje u provođenju kulturno-javne djelatnosti Centra 
–	obavlja poslove mentorstva pripravnicima, studentima
–	redovito se stručno usavršava, prati stručnu periodiku i literaturu
–	prema potrebi radi na svim lokacijama Centra
–	dežura po rasporedu 
–	radi ostale poslove po nalogu voditelja, predstojnika i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.
Broj izvršitelja:    3

Redni broj i naziv radnog mjesta:   10. STRUČNI RADNIK I. VRSTE - PSIHOLOG  

Stručna sprema:
–	završen diplomski sveučilišni studij psihologije                              

Posebni uvjeti:
–	položen stručni ispit, važeće odobrenje za samostalan rad

Opis poslova:
–	izrađuje godišnji, mjesečni i individualni  plan i program rada, 
–	provodi psihološku procjenu korisnika (utvrđivanje inicijalnog stanja: kognitivnog, socio-emocionalnog i funkcionalnog, utvrđivanje stupnja potrebne podrške), praćenje i evaluaciju
–	pruža podršku i pomoć u razdoblju prilagodbe korisnika
–	provodi psihodijagnostička ispitivanja, daje mišljenje za korisnika, preporuča obrazovni program s obzirom na inteligenciju korisnika i druge čimbenike
–	utvrđuje  stupanj potrebne podrške, prati korisnika i vrši evaluaciju
–	vrši psihološko osnaživanje korisnika i prevenciju rizičnog ponašanja
–	pomaže korisniku pri rješavanju konfliktnih i drugih kriznih situacija
–	potiče razvijanja primjerenih oblika ponašanja kod korisnika
–	potiče razvijanje i podržavanje interpersonalnih odnosa korisnika 
–	provodi edukacije i savjetodavni rad s korisnicima i roditeljima/skrbnicima
–	vrši savjetovanje i pomaganje  obitelji korisnika
–	sudjeluje u  timskoj  procjeni korisnika i radu stručnih tijela Centra
–	prema potrebi obavlja poslove u neposrednome psihološko-pedagoškom radu
–	prepoznaje poteškoće u ponašanju i vršnjačkim odnosima, emocionalne i/ili obiteljske poteškoće i pomaže korisnicima da ih prevladaju
–	pomaže i educira učitelje da prepoznaju i razumiju razvojne i individualne potrebe učenika i reagiraju u skladu s njima
–	vodi propisanu evidenciju i dokumentaciju
–	sudjeluje u profesionalnom informiranju i profesionalnoj orijentaciji korisnika   
–	nabavlja adekvatne testove odnosno adaptira postojeće materijale neophodne za psihologijsku praksu u radu s korisnicima
–	surađuje s relevantnim institucijama i organizacijama civilnog društva
–	stručno se usavršava, prati stručnu periodiku i literaturu
–	provodi mentorstvo za studentsku stručnu praksu i pripravnike
–	prema potrebi radi na svim lokacijama Centra
–	dežura po rasporedu 
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran voditelju predstojniku  i ravnatelju.

Broj izvršitelja:     2

Redni broj i naziv radnog mjesta:   11. STRUČNI RADNIK I. VRSTE –REHABILITATOR 

Stručna sprema:
–	završen diplomski sveučilišni studij iz područja edukacijsko-rehabilitacijskih znanosti, socijalnog rada ili psihologije ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije

Posebni uvjeti:
–	položen stručni ispit , važeće odobrenje za samostalan rad
Opis poslova: 
–	izrađuje godišnji, mjesečni i individualni plan i program rada
–	procjenjuje sposobnosti korisnika uvidom u liječničke nalaze i anamnezu
–	provodi inicijalnu procjenu znanja i sposobnosti 
–	sudjeluje u timskoj procjeni  utvrđivanja potrebe za uključivanje u rad edukacijskog rehabilitatora 
–	provodi edukacijsko-rehabilitacijske programe i aktivnosti koje uključuju područja spoznaje, komunikacije, socijalizacije i motorike
–	primjenjuje različite metode podrške u svrhu usmjeravanja i osposobljavanja 
–	izrađuje i nabavlja didaktičke materijale i pomagala za unaprjeđenje vještina korisnika u okviru programa
–	prati i potiče cjelokupan psiho-fizički razvoj korisnika
–	vodi propisanu i ostalu potrebnu dokumentaciju
–	sudjeluje u radu stručnih tijela i povjerenstava Centra, te surađuje s ostalim stručnim radnicima
–	osigurava i provodi savjetodavni rad s korisnikom, njegovim roditeljima/skrbnicima i članovima obitelji 
–	surađuje s relevantnim institucijama i udrugama
–	redovito se stručno usavršava, prati stručnu periodiku i literaturu
–	sudjeluje u kulturnoj i javnoj djelatnosti Centra te je nazočan svim kulturnim događanjima u Centru te drugim aktivnostima (ljetovanja, zimovanja, izleti itd.)
–	rad sa studentima, pripravnicima i volonterima (mentorstvo)
–	prema potrebi radi na svim lokacijama Centra
–	dežura po rasporedu
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    3

Redni broj i naziv radnog mjesta:   12. STRUČNI RADNIK I. VRSTE - SOCIJALNI PEDAGOG

Stručna sprema:
–	završen diplomski sveučilišni studij socijalne pedagogije                               

Posebni uvjeti:
–	položen stručni ispit

Opis poslova:
–	radi na socijalnom i emocionalnom razvoju korisnika (odnos prema sebi – prepoznavanje, izražavanje i kontrola emocija, spoznaja vlastitih osobina i potreba, empatija, razvijanje samopouzdanja i samokontrole, razvoj osjećaja odgovornosti i preuzimanja odgovornosti za vlastito ponašanje, razvoj pozitivne slike o sebi, razvoj socijalnih i komunikacijskih vještina)
–	razvija sustav društvenih i moralnih vrijednosti kod korisnika (odnos prema drugima – razvijanje interakcije i odnosa prema drugima, učenje i spoznaja socijalnih uloga i odnosa, razvijanje odnosa u grupi, suradnje, zajedništva i tolerancije, podržavanje međusobnog druženja, povjerenja i pomoći, prepoznavanje i vještine pozitivnog prevladavanja sukoba, usvajanje pravila u grupi, usvajanje društvenih i zakonskih normi ponašanja)
–	pruža podršku, savjetovanje i potiče razvoj primjerenih oblika ponašanja i prevencija rizičnih oblika ponašanja kroz individualni i grupni rad
–	izrađuje individualni programa rada, prati i evaluira programe s korisnikom, odgajateljem i stručnim timom 
–	provodi socijalno-pedagošku procjenu, planira i programira odgojne i druge oblike podrške i zaštite korisnika te surađuje s različitim subjektima (centri za socijalnu skrb i druge ustanove socijalne skrbi, škole, zdravstvene ustanove, policija, sudovi, udruge) i sudjeluje u timskoj procjeni/dijagnostici.
–	priprema korisnika za izlazak iz skrbi (otpust) i otklanjanje poteškoća u prilagodbi
–	sudjeluje u radu stručnih tijela Centra 
–	provodi savjetodavni rad i surađuje s roditeljima/skrbnicima i članovima obitelji
–	stručno se usavršava, prati stručnu periodiku i literaturu
–	rad sa studentima, pripravnicima i volonterima (mentorstvo)
–	prema potrebi radi na svim lokacijama Centra
–	dežura po rasporedu
–	obavlja druge poslove po nalogu voditelja i ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju.

Broj izvršitelja:     1

Redni broj i naziv radnog mjesta:  13. STRUČNI RADNIK I. VRSTE - TERAPEUT SENZORNE INTEGRACIJE 

Stručna sprema:
–	završen diplomski sveučilišni studij iz područja edukacijsko-rehabilitacijskih znanosti ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije

Posebni uvjeti:
–	položen stručni ispit, završena edukacija senzorne terapije
Opis poslova:  
–	izrađuje godišnji i mjesečni individualni plan i program rada za korisnike
–	obavlja inicijalne procjene u svrhu uključivanja korisnika u program poticanja senzorne integracije
–	Izvodi program poticanja senzorne integracije
–	vrši evaluaciju programa poticanja senzorne integracije za svakog korisnika
–	osigurava primjenu senzoričkih iskustava kroz igru i djetetu smislene i primjerene aktivnosti
–	osigurava aktivnosti  bogate proprioceptivnim, vestibularnim, taktilnim, auditivnim, vizualnim, oralnim i olfaktornim podražajima koji će potaknuti pojavu i incidenciju adaptivnih odgovora te intrinzičnu motivaciju djeteta, odnosno osposobiti dijete za uporabu novih i korisnijih strategija u izazovima koje okruženje postavlja na njega
–	surađuje  s roditeljima/skrbnicima i članovima obitelji te ih savjetuje za rad i provođenje aktivnosti kod kuće
–	vodi propisanu i ostalu potrebnu dokumentaciju
–	sudjeluje  u radu stručnih tijela i povjerenstava Centra, te surađuje s ostalim stručnim radnicima Centra
–	surađuje s drugim ustanovama 
–	obavlja poslove mentorstva pripravnicima, studentima
–	redovito se stručno usavršava, prati stručnu periodiku i literaturu
–	prema potrebi radi na svim lokacijama Centra
–	dežura po rasporedu
–	radi ostale poslove po nalogu voditelja, predstojnika i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    3

Redni broj i naziv radnog mjesta:   14. STRUČNI RADNIK I. VRSTE - GLAZBENI TERAPEUT

Stručna sprema:
–	završen  diplomski sveučilišni studij glazbene pedagogije ili glazbene umjetnosti

Posebni uvjeti:
–	položen stručni ispit

Opis poslova:
–	izrađuje godišnji, mjesečni i individualni plan i program rada u svrhu upoznavanja glazbene kulture, glazbenog izraza, kroz glazbene stimulacije, ples, sviranje, radi psihološkog razvoja i usmjeravanja korisnika na radno-okupacijske, kulturno-zabavne i rekreacijske aktivnosti
–	provodi pasivno slušanje glazbe
–	potiče na aktivno sudjelovanje u muziciranju
–	provodi glazbene stimulacije
–	razvija vještine aktivnog sudjelovanja korisnika na priredbama i proslavama
–	potiče korisnike na aktivno sudjelovanje u pridržavanju predmeta i opuštanju tijela kroz glazbu
–	nabavlja, priprema i izrađuje specifična sredstva i pomagala
–	vodi, nadzire  i  prati  tijek  realizacije  grupnog  i  individualnog  radnog  programa
–	vodi propisanu i ostalu potrebnu dokumentaciju
–	sudjeluje  u radu stručnih tijela i povjerenstava Centra, te surađuje s ostalim stručnim radnicima Centra
–	surađuje s roditeljima/skrbnicima i članovima obitelji
–	surađuje s drugim ustanovama
–	sudjeluje u provođenju kulturno-javne djelatnosti Centra 
–	obavlja poslove mentorstva pripravnicima, studentima
–	redovito se stručno usavršava, prati stručnu periodiku i literaturu
–	prema potrebi radi na svim lokacijama Centra
–	dežura po rasporedu
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:   1  

Redni broj i naziv radnog mjesta:    15.  UČITELJ EDUKATOR REHABILITATOR
		  
Stručna sprema:
–	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi

Posebni uvjeti:
–	položen stručni ispit ili u roku od 24 mjeseca, važeće odobrenje za samostalan rad

Opis poslova:  
–	priprema, izvodi i prati razrednu nastavu prema važećem nastavnom planu i programu od I do VIII razreda  te od I do IV odgojne skupine
–	priprema, izvodi i prati ostale odgojno-obrazovne i rehabilitacijske programe, individualizirane prema učenikovim potrebama
–	priprema i izrađuje specifični didaktički materijal i nastavna sredstva
–	izrađuje izvješća, zapažanja, preporuke i stručna mišljenja
–	sudjeluje  u radu Učiteljskog vijeća, Razrednog vijeća, a po potrebi i u radu ostalih stručnih tijela i povjerenstava Centra
–	surađuje s roditeljima/skrbnicima i članovima obitelji
–	surađuje s drugim ustanovama
–	radi razredno-administrativne poslove
–	vodi propisanu i ostalu potrebnu dokumentaciju
–	sudjeluje u planiranju i provođenju izvanučioničke i terenske nastave
–	sudjeluje u planiranju i provođenju izvannastavnih aktivnosti
–	sudjeluje u provođenju kulturno-javne djelatnosti Centra 
–	unosi podatke u E-maticu i E-dnevnik
–	prema potrebi radi na svim lokacijama Centra
        -       obavlja poslove mentorstva pripravnicima, studentima
–	redovito se stručno usavršava, prati stručnu periodiku i literaturu
–	dežura po rasporedu
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    7 

Redni broj i naziv radnog mjesta:    16.  UČITELJ  TJELESNE I ZDRAVSTVENE KULTURE

Stručna sprema:
–	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi

Posebni uvjeti:
–	položen stručni ispit ili u roku od 24 mjeseca

Opis poslova:  
–	   priprema, izvodi i prati razrednu nastavu prema važećem nastavnom planu i programu od   
   V. do VIII. razreda
–	   priprema, izvodi i prati ostale odgojno-obrazovne i rehabilitacijske programe, 
–	   individualizirane prema učenikovim potrebama
–	   priprema specifični didaktički materijal i nastavna sredstva
–	   izrađuje izvješća, zapažanja, preporuke i stručna mišljenja
–	   sudjeluje u radu Učiteljskog vijeća, Razrednog vijeća a po potrebi i u radu ostalih stručnih 
   tijela i povjerenstava Centra
–	   surađuje s roditeljima/skrbnicima i članovima obitelji
–	   surađuje s drugim ustanovama
–	   radi razredno-administrativne poslove
–	   vodi propisanu i ostalu potrebnu dokumentaciju
–	   sudjeluje u planiranju i provođenju izvanučioničke i terenske nastave
–	   sudjeluje u planiranju i provođenju izvannastavnih aktivnosti
–	   sudjeluje u provođenju kulturno-javne djelatnosti Centra
–	   unosi podatke u E-maticu i E-dnevnik
–	   redovito se stručno usavršava i prati stručnu literaturu
–	   dežura po rasporedu
–	   prema potrebi radi na svim lokacijama Centra
–	   radi ostale poslove po nalogu voditelja i ravnatelja u skladu sa stručnom spremom i radnim 
          iskustvom
–	  odgovoran je voditelju, predstojniku i ravnatelju

Broj izvršitelja:   0,5

Redni broj i naziv radnog mjesta:    17. VJEROUČITELJ

Stručna sprema:
–	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi

Posebni uvjeti:
–	položen stručni ispit ili u roku od 24 mjeseca
  
Opis poslova:  
–	priprema, izvodi i prati  nastavu  vjeronauka prema važećem nastavnom planu i programu od I do VIII razreda te od I do VI OOS     
–	provodi vjerske aktivnosti u Centru  (molitva, obilježavanje blagdana i slično)
–	 priprema učenike za liturgijska slavlja u župi (pjevanje, čitanje, ministriranje na  sv. misama te primanje sv. Sakramenata)
–	procjenjuje i prati duhovni rad vjeroučenika
–	priprema i izrađuje specifični didaktički materijal i nastavna sredstva
–	izrađuje izvješća, zapažanja, preporuke i stručna mišljenja
–	sudjeluje  u radu Učiteljskog vijeća,  razrednog vijeća, a po potrebi i u radu ostalih stručnih tijela i povjerenstava Centra
–	surađuje s roditeljima/skrbnicima i članovima obitelji
–	surađuje s drugim ustanovama i vjerskim zajednicama
–	vodi propisanu i ostalu potrebnu dokumentaciju
–	sudjeluje u planiranju i provođenju izvannastavnih aktivnosti
–	sudjeluje u planiranju i provođenju izvanučioničke i terenske nastave
–	sudjeluje u provođenju kulturno-javne djelatnosti Centra 
–	unosi podatke u E-maticu i E-dnevnik
–	redovito se stručno usavršava, prati stručnu literaturu
–	obavlja poslove mentorstva pripravnicima, studentima
–	dežura po rasporedu
–	radi ostale poslove po nalogu voditelja, predstojnika i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    0,5 

Redni broj i naziv radnog mjesta:    18. TAJNIK

Stručna sprema:   
–	završen sveučilišni diplomski studij pravne ili specijalistički diplomski stručni studij javne uprave; preddiplomski stručni studij upravne ili ekonomske  struke

Posebni uvjeti:
–	radno iskustvo 1 godina, poznavanje rada na računalu

Opis poslova: 
–	obavlja normativno-pravne poslove (izrađuje normativne akte, ugovore, rješenja i odluke te prati i provodi propise)
–	obavlja kadrovske poslove (obavlja poslove vezane za zasnivanje i prestanak radnog odnosa, vodi evidencije radnika, obavlja  poslove vezane uz unos podataka o radnicima u elektroničkim maticama  eMatica, CARnet,  Registra zaposlenika u javnom sektoru, vrši prijave i odjave radnika i članova njihovih obitelji nadležnima službama mirovinskog i zdravstvenog osiguranja, izrađuje plan i rješenja o korištenju godišnjeg odmora radnika, vodi ostale evidencije radnika)
–	obavlja opće i administrativno-analitičke poslove (radi sa strankama, surađuje s tijelima upravljanja i radnim tijelima Centra te s nadležnim ministarstvima, uredima državne uprave, jedinicama lokalne i područne (regionalne) samouprave te Gradom Zagrebom)
–	provodi i tumači pravne propise vezane uz Centar
–	poduzima potrebne radnje za upis podataka u sudski registar
–	vodi e-maticu
–	sudjeluje u izradi nacrta odluka i općih akata Centra
–	pomaže ravnatelju u administrativnim i organizacijskim pitanjima 
–	vodi zapisnike sjednica, izrađuje odluke i izvode iz zapisnika
–	vodi brigu o dokumentaciji s naglaskom na povjerljivost i zaštitu podataka
–	izdaje uvjerenja o evidencijama iz djelatnosti obrazovanja i radnog odnosa
–	piše potvrde, daje informacije radnicima, korisnicima, učenicima
–	piše izvješća statističkih podataka na zahtjev ovlaštenih tijela i organa
–	stručno se usavršava
–	obavlja i ostale administrativne poslove koji proizlaze iz Godišnjeg plana i programa rada Centra i drugih propisa
–	radi ostale poslove po nalogu voditelja predstojnika i ravnatelja u skladu sa stručnom spremom i radnim iskustvom
–	odgovoran ravnatelju, predstojniku i voditelju.

Broj izvršitelja:       1

Redni broj i naziv radnog mjesta:    19.  PEDAGOG  

Stručna sprema:
–	sukladno Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi                              

Posebni uvjeti:
–	položen stručni ispit ili u roku od 24 mjeseca

Opis poslova:
–	planira i programira vlastiti rad, priprema i obavlja poslove u neposrednom pedagoškom radu te prati ostvarivanje odgojno-obrazovnog rada
–	sudjeluje u organizaciji odgojno obrazovnog procesa u Centru
–	analizira i vrednuje rezultate odgojno-obrazovnog rada i predlaže mjere za unapređenje kvalitete nastave 
–	brine o razvijanju individualnih sposobnosti učenika i u suradnji s ostalim stručnim radnicima pronalazi i primjenjuje specifične metode za smanjivanje utjecaja postojeće teškoće na pravilan razvoj korisnika
–	obavlja neposredan pedagoški rad u uvođenju učitelja početnika u pedagoški rad
–	organizira razredne ispite, razlikovne ispite i sudjeluje u ispitnoj komisiji
–	sudjeluje u izradi Godišnjeg plana i programa rada Centra i školskog Kurikuluma i prati njihovo ostvarenje u djelokrugu svoga rada
–	prati unos podataka u E-maticu i E-imenik od strane učitelja
–	prati provođenje pedagoških mjera
–	savjetuje i pomaže u radu  učiteljima i drugim stručnim suradnicima
–	izrađuje prijedlog tjednih zaduženja učitelja i stručnih suradnika
–	savjetuje učenike i roditelje
–	sudjeluje u izricanju pedagoških mjera
–	sudjeluje u planiranju izvanučioničke i terenske nastave
–	sudjeluje u planiranju izvannastavnih aktivnosti
–	sudjeluje u planiranju kulturno-javne djelatnosti škole Centra
–	sudjeluje u radu Učiteljskog vijeća te prema potrebi i ostalih stručnih tijela i povjerenstava Centra
–	sudjeluje u izradi i provedbi  preventivnih programa
–	vodi i brine se o pravilnom vođenju odgovarajuće pedagoške evidencije i dokumentacije te daje statistička izvješća
–	brine o nabavi didaktičkih sredstava i pomagala, pribora i knjiga, svjedodžbi i ostale dokumentacije za učenike
–	surađuje s roditeljima učenika i vanjskim ustanovama
–	organizira studentsku praksu, mentorstvo i vježbe
–	stručno se usavršava, prati stručnu periodiku i literaturu
–	dežura po rasporedu
–	prema potrebi radi na svim lokacijama Centra
–	obavlja i druge poslove po nalogu voditelja ili ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju

Broj izvršitelja:  	1 

Redni broj i naziv radnog mjesta:     20. MEDICINSKA  SESTRA/TEHNIČAR
		
Stručna sprema:
–	završeno srednjoškolsko obrazovanje za medicinsku sestru/tehničara

Posebni uvjeti:
–	položen stručni ispit, posjedovanje važeće licence za samostalan rad, položen vozački ispit B kategorije
Opis poslova :

–	prati opće i zdravstveno stanje korisnika
–	aktivno i neposredno prati i procjenjuje tjelesno stanje i ponašanje korisnika, te inicira daljnju zdravstvenu zaštitu
–	organizira pružanje primarnih i specijalističkih zdravstvenih usluga
–	provodi mjere sprečavanja infekcija i zaraza
–	provodi zdravstvenu njegu, medicinsko-terapijske zahvate i pružanje hitne pomoći u okviru svoje osposobljenosti i kompetencije
–	radi na zaštiti i unapređivanju zdravlja korisnika
–	vodi brigu o nabavci lijekova, sanitetskog materijala, ortopedskih i drugih medicinskih pomagala i vodi evidenciju o potrošnji
–	vodi brigu o medicinskim pomagalima korisnika (naočale, leće, proteze, slušni aparati i dr.)
–	surađuje s liječnicima raznih specijalnosti
–	provodi savjetodavni rad i podršku korisniku i članovima obitelji
–	obavlja dezinfekciju pomagala i ostalog upotrjebljenog pribora i instrumenata
–	priprema korisnike za liječničke preglede u Centru i izvan Centra
–	prati korisnike na pregled
–	vodi evidencije i dokumentaciju korisnika propisanu općim aktiva vezanim za zdravstvenu zaštitu korisnika
–	vodi brigu o zdravstvenim kartonima, zdravstvenim iskaznicama, dopunskim iskaznicama i oslobođenjima od participacije i drugoj dokumentaciji korisnika vezano za ostvarivanje zdravstvene zaštite
–	vodi o redovitom produživanju sanitarnih knjižica radnika i organizira redovne sistematske preglede radnika
        -      izrađuje potrebna izvješća, analize, programe i planove rada
–	provodi aktivnosti medicinske skrbi i skrbi 
–	sudjeluje u planu i izradi jelovnika 
–	brine o unapređenju pružanja zdravstvenih usluga
–	sudjeluje  u radu stručnih tijela i povjerenstava Centra, te surađuje s ostalim stručnim radnicima Centra
–	redovito se stručno usavršava, prati stručnu periodiku i literaturu
–	prema potrebi radi na svim lokacijama Centra 
–	dežura prema rasporedu  
–	radi ostale poslove po nalogu voditelja i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    2

Redni broj i naziv radnog mjesta:     21. MEDICINSKA  SESTRA/TEHNIČAR ZA RAD NOĆU
		
Stručna sprema:
–	završeno srednjoškolsko obrazovanje za medicinsku sestru/tehničara

Posebni uvjeti:
–	položen stručni ispit, posjedovanje važeće licence za samostalan rad, položen vozački ispit B kategorije
Opis poslova :

–	prati opće i zdravstveno stanje korisnika tijekom noći, 
–	provodi aktivnosti medicinske skrbi i skrbi tijekom noći
–	provodi nadzor nad korisnicima tijekom noći
–	sudjeluje u pripremama za spavanje i buđenje korisnika
–	aktivno i neposredno prati i procjenjuje tjelesno stanje i ponašanje korisnika, te inicira daljnju zdravstvenu zaštitu
–	provodi mjere sprečavanja infekcija i zaraza
–	provodi zdravstvenu njegu, medicinsko-terapijske zahvate i pružanje hitne pomoći u okviru svoje osposobljenosti i kompetencije
–	radi na zaštiti i unapređivanju zdravlja korisnika
–	surađuje s liječnicima raznih specijalnosti
       -        obavlja dezinfekciju pomagala i ostalog upotrjebljenog pribora i instrumenata
–	vodi evidencije i dokumentaciju korisnika propisanu općim aktiva vezanim za zdravstvenu zaštitu korisnika
–	izrađuje potrebna izvješća
–	brine o unapređenju pružanja zdravstvenih usluga
–	sudjeluje  u radu stručnih tijela i povjerenstava Centra, te surađuje s ostalim stručnim radnicima Centra
–	redovito se stručno usavršava, prati stručnu periodiku i literaturu
–	prema potrebi radi na svim lokacijama Centra
–	dežura  prema rasporedu rada
–	radi ostale poslove po nalogu voditelja, predstojnika i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    4

Redni broj i naziv radnog mjesta:     22. NJEGOVATELJ
		
Stručna sprema:
–	završeno osnovnoškolsko obrazovanje , završen tečaj za njegu

Opis poslova :
–	brine o urednosti korisnika
–	pomaže korisnicima pri ustajanju i obavljanju higijene
–	pomaže pri oblačenju i svlačenju korisnika
–	pomaže korisnicima pri obavljanju fizioloških potreba
–	pomaže korisnicima pri jelu kojima je to potrebno
–	pomaže medicinskoj sestri/tehničaru u poslovima vezanim za zdravstvenu zaštitu
–	brine o dnevnoj i rezervnoj odjeći i obući korisnika
–	brine o priboru za higijenu korisnika
–	pomaže u provođenju mjere sprečavanja infekcija i zaraza
          -  u izuzetnim situacijama kada nema medicinske sestre vodi korisnike liječniku
–	radi na serviranju hrane i  pospremanju blagovaonice
–	održavanje higijene prostora 
–	sudjeluje  u radu  povjerenstava Centra, te surađuje s ostalim stručnim radnicima Centra
–	dežura prema rasporedu
–	prema potrebi radi na svim lokacijama Centra
–	radi ostale poslove po nalogu voditelja, predstojnika i ravnatelja u skladu sa stručnom spremom i radnim iskustvom
–	odgovoran je voditelju, predstojniku i ravnatelju.

Broj izvršitelja:    2

       
Redni broj i naziv radnog mjesta:   23.  EKONOM

Stručna sprema:        
–	završeno četverogodišnje srednjoškolsko obrazovanje

Posebni uvjeti:
–	1 godina radnog iskustva, poznavanje rada na računalu, položen vozački ispit B kategorije

Opis poslova:
–	vrši nabavu namirnica, potrošnog i drugog materijala za potrebe Centra
–	vrši pripremu i provodi postupke jednostavne nabave sukladno Pravilniku o jednostavnoj nabavi
–	sudjeluje u pripremi postupaka javne nabave
–	sudjeluje u izradi Plana nabave
–	provodi postupak nabave
–	vodi propisane evidencije  o postupcima nabave (jednostavne i javne)
–	piše narudžbenice na temelju zahtjevnica i podnosi ih na potpis ravnatelju ili ovlaštenom potpisniku
–	svakodnevno kontrolira dostavnice te izrađuje primke hrane i potrošnog materijala i usklađuje ih s materijalnim knjigovođom
–	izrađuje izdatnice hrane (potrošnja po danima) i svaki mjesec usklađuje kartice materijala s materijalnim knjigovođom
–	kontrolira ulazne račune s dostavnicama (cijena-količina-vrijednost)
–	sudjeluje u izradi jelovnika
–	brine o utrošku namirnica prema normativima jelovnika
–	priprema propisanu dokumentaciju o nabavljenim živežnim namirnicama, drugoj robi i materijalu i predaje u računovodstvo radi knjiženja,
–	odgovoran je za pravovremenu nabavu živežnih namirnica, odnosno druge robe i materijala
–	organizira nabavu radne odjeće i obuće za radnike Centra
–	planira i organizira kratkoročne i dugoročne nabavke za Centar – izrađuje planove redovnog održavanja zgrade, opreme i inventara zgrade
–	organizira prijevoz i dostavu 
–	surađuje sa sanitarnim i drugim inspekcijama te brine o redovitom provođenju DDD mjera
–	surađuje s računovodstvenom službom i ravnateljem
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju ,predstojniku i ravnatelju.

Broj izvršitelja:    1

Redni broj i naziv radnog mjesta:      24. SKLADIŠTAR

Stručna sprema:
–	završeno  srednjoškolsko obrazovanje
Posebni uvjeti:
–	1 godina radnog iskustva, poznavanje rada na računalu, položen vozački ispit B kategorije

Opis poslova:
–	zaprima i izdaje živežne namirnice, drugu robu i materijale i odgovoran je za urednost skladišnog prostora
–	ispostavlja izdatnice na temelju zahtjevnica
–	vodi skladišno knjigovodstvo za živežne namirnice, potrošni materijal odnosno drugu robu i materijale u skladištu
–	kontrolira kvalitetu robe kod preuzimanja i dužan je po potrebi reklamirati i o tome obavijestiti ekonoma,
–	piše skladišne primke na temelju kontroliranog i kompletiranog računa dobavljača
–	za potrebe računovodstva izrađuje iskaz izlaza živežnih namirnica, druge robe i materijala
–	usklađuje skladišno knjigovodstvo s  materijalnim knjigovodstvom
–	odgovoran je za pravilno rukovanje uskladištenim sredstvima u skladu s HACCP sustavom, kao i za svaku štetu koja može nastati zbog njegovog nemara u obavljanju poslova
–	vrši zaduženja djelatnika putem reversa  za preuzeta osnovna sredstva, sitni inventar, radnu odjeću i obuću
–	izvršava poslove koji prethode inventuri
–	svakodnevno prevozi obroke u podružnicu Centra te prema potrebi vrši prijevoz namirnica i drugog materijala za potrebe Centra, te vrši istovar i skladištenje istih 
–	vrši prijevoz korisnika u udomiteljske obitelji i obitelji (vikendi i praznici)
–	vrši prijevoz korisnika na liječničke preglede, manifestacije, natjecanja i sl.
–	obavlja poslove tehničkog održavanja zgrade, namještaja i ostalog inventara
–	kontrolira ispravnost vodovodnih, električnih, kanalizacijskih, instalacija za grijanje, te plinskih instalacija  
–	obavlja manje zahtjevne soboslikarske i ličilačke radove 
–	vrši preseljenje postojećeg namještaja, te montažu novog 
–	zamjenjuje rasvjetna tijela u zgradi
–	uređuje i održava okoliš zgrade i brine o rekvizitima na igralištu
–	odgovoran je i brine za vozila koja su mu povjerena (održavanje, tehnički pregled i registracija)
–	osigurava urednu registraciju i osiguranje vozila
–	svakodnevno prije uporabe pregledava vozila radi utvrđivanja stanja vozila za siguran prijevoz
–	snabdijeva vozila gorivom uz točni obračun utroška, te je odgovoran za racionalno trošenje goriva za vozila
–	pravovremeno i točno ispunjava putni radni list u svrhu pravdanja upotrebe službenog vozila
–	prema potrebi radi na svim lokacijama Centra
–	po potrebi izrađuje dokumentaciju za reklamaciju i povrat robe dobavljaču
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju i ravnatelju

Broj izvršitelja:     1

Redni broj i naziv radnog mjesta:   25. KUĆNI MAJSTOR

Stručna sprema:
–	završeno  srednjoškolsko obrazovanje tehničkog usmjerenja

Posebni uvjeti:
–	1 godina radnog iskustva, položen ATK ispit, položen vozački ispit B kategorije

Opis poslova:
–	obavlja poslove tehničkog održavanja zgrade, namještaja i ostalog inventara
–	brine o redovnom servisnom održavanju toplovodnog postrojenja za zagrijavanje poslovnih prostora Centra
–	kontrolira ispravnost vodovodnih, električnih, kanalizacijskih, instalacija za grijanje, te plinskih instalacija  
–	pravovremeno uočava oštećenja na objektu Centra (stolarija, podovi, zidovi, namještaj, te sve vrste instalacija i vrši manje popravke istih),
–	vrši manje popravke na instalacijama u skladu sa svojim mogućnostima, te postrojenjima u skladu s propisima o kotlovskim postrojenjima i posudama pod pritiskom,
–	obavlja manje zahtjevne soboslikarske i ličilačke radove 
–	vrši preseljenje postojećeg namještaja, te montažu novog 
–	vodi evidencije tehničkog pregleda kotlovnice, elektrike, plina, vodovoda, kanalizacije i dr.
–	vodi brigu o provođenju propisa o protupožarne zaštite u ustanovi
–	vodi posebnu evidenciju o stanju i pravovremenom servisiranju protupožarnih aparata i drugih aparata koji bi mogli biti izvor opasnosti za požar
–	prevozi korisnike Centra prema potrebi (bolnički pregledi, sportske aktivnosti, izleti i ostalo)
–	redovno vrši prijevoz korisnika u udomiteljske obitelji i obitelji  (vikendi i praznici).
–	prema potrebi vrši prijevoz namirnica i drugog materijala za potrebe Centra, te pomaže pri istovaru i uskladištenju istih
–	svakodnevno prevozi obroke u podružnicu Centra
–	odgovoran je i brine za vozila koja su mu povjerena (održavanje, tehnički pregled i registracija)
–	osigurava urednu registraciju i osiguranje vozila
–	vodi brigu o tehničkoj ispravnosti vozila te poduzima potrebne mjere za otklanjanje kvarova
–	svakodnevno prije uporabe pregledava vozila radi utvrđivanja stanja vozila za siguran prijevoz
–	snabdijeva vozila gorivom uz točni obračun utroška, te je odgovoran za racionalno trošenje goriva za vozila
–	pravovremeno i točno ispunjava putni radni list u svrhu pravdanja upotrebe službenog vozila
–	vodi brigu i odgovoran je za čistoću i urednost vozila
–	zamjenjuje rasvjetna tijela u zgradi
–	uređuje i održava okoliš zgrade i brine o rekvizitima na igralištu
–	brine o održavanju strojeva za održavanje okoliša
–	održava red i čistoću u kotlovnici
–	vodi brigu o rashodovanju dotrajalog inventara po izvršenom popisu
–	prema potrebi radi na svim lokacijama Centra
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju i ravnatelju.

Broj izvršitelja:          2

Redni broj i naziv radnog  mjesta:        26.  KUHAR

Stručna sprema:
–	završeno srednjoškolsko obrazovanje za kuhara

Posebni uvjeti:
–	1 godina radnog iskustva

Opis poslova:
–	sastavlja prijedlog mjesečnog jelovnika i daje na uvid Komisiji za jelovnike
–	preuzima potrebne namirnice iz skladišta hrane
–	obavlja poslove pripremanja i kuhanja hrane za dnevne obroke, svečanosti i izlete
–	odgovara za kvalitetno i pravodobno pripremanje obroka  u skladu s utvrđenim jelovnikom 
–	odgovara  za racionalno trošenje namirnica i drugog materijala u skladu s utvrđenim normativima  
–	izdaje i dijeli obroke korisnicima i radnicima
–	brine o čistoći kuhinje i kuhinjskog inventara, te sudjeluje u obavljanju generalnog čišćenja
–	poslove svog radnog mjesta obavlja u skladu sa sanitarnim uputama i propisima, te  pravilno primjenjuje HACCP sustavu procesu pripremanja i skladištenja hrane
–	pere suđe i pribor za jelo
–	pravilno koristi kuhinjsku opremu (strojeve) i vodi brigu o  ispravnosti iste
–	vodi brigu o cjelokupnom inventaru u kuhinji te pomoćnim kuhinjskim prostorijama i  odgovaran je za njih
–	sudjeluje u stručnom osposobljavanju učenika Srednje strukovne škole koji provode praktičnu nastavu i stručnu praksu u kuhinji Centra, na način da ih podučava, uči higijeni i socijalizira u radnom okruženju
–	dužan je redovito obavljati sanitarne liječničke preglede
–	radi vikendom prema rasporedu
–	prema potrebi radi na svim lokacijama Centra
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju.

Broj  izvršitelja :    3

Redni broj i naziv radnog  mjesta:        27. POMOĆNI RADNIK U KUHINJI  

Stručna sprema:
–	završeno osnovnoškolsko obrazovanje                                                                                                           

Opis poslova: 
–	sudjeluje u pripremanju namirnica za obroke
–	samostalno priprema i dijeli zajutrak te sudjeluje u pripremi doručka i užine 
–	postavlja posuđe, servira i dijeli sve obroke
–	sakuplja posuđe i uređuje stolove poslije obavljenih obroka te vodi brigu i odgovara za urednost i čistoću blagovaonskog inventara (stolova i stolica) 
–	pere posuđe (ručno i strojno) od svih obroka
–	iznosi smeće i druge ostatke hrane iz kuhinje 
–	prema potrebi zamjenjuje kuhara
–	pere i održava čistoću kuhinje, pomoćnih kuhinjskih prostorija te sanitarnog čvora 
–	pravilno koristi kuhinjsku opremu (strojeve) i vodi brigu o  ispravnosti iste
–	vodi brigu o cjelokupnom inventaru u kuhinji te pomoćnim kuhinjskim prostorijama i  odgovaran je  za njih
–	priprema i postavlja posuđe i hranu prigodom raznih domjenaka
–	poslove svog radnog mjesta obavlja u skladu sa sanitarnim uputama i propisima, te  pravilno primjenjuje HACCP sustavu procesu pripremanja i skladištenja hrane
–	dužan je redovito obavljati sanitarne liječničke preglede
–	radi vikendom prema rasporedu
–	prema potrebi radi na svim lokacijama Centra
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju.

Broj izvršitelja:     2

Redni broj i naziv radnog  mjesta:  28. POMOĆNI RADNIK - PRALJA 

Stručna sprema:
–	završeno osnovnoškolsko obrazovanje                                                                                                           

Opis poslova:
–	pranje i sušenje rublja, dječje odjeće, posteljine, stolnjaka, kuhinjske odjeće i pribora, zavjesa, glačanje rublja, dječje odjeće, posteljine, stolnjaka, kuhinjske odjeće i pribora, zavjesa, krpanje i popravljanje materijala
–	preuzima prljavo rublje, odjeću i posteljno rublje  korisnika Centra 
–	preuzima prljavo rublje iz kuhinje, te drugih radnika Centra
–	pere, suši i glača rublje, odjeću i posteljno rublje  korisnika Centra, odnosno rublje iz kuhinje (stolnjaci, zavjese itd), te od drugih radnika Centra
–	po potrebi obavlja i poslove krpanja
–	odgovara za pravilno rukovanje i ispravnost strojeva, te za cjelokupni inventar praonice
–	o kvarovima na strojevima pravodobno izvješćuje neposrednog voditelja 
–	naručuje i preuzima potrošni materijal iz skladišta i odgovara za njegovo racionalno korištenje
–	brine o čistoći i održavanju prostora praonice
–	prema potrebi radi na svim lokacijama Centra
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju.

Broj izvršitelja:       2

Redni broj i naziv radnog mjesta:    29. POMOĆNI RADNIK - ČISTAČICA 

Stručna sprema:
–	završeno osnovnoškolsko obrazovanje                                                                                                           

Opis poslova: 
–	svakodnevno čisti i održava higijenu sanitarija i drugih prostorija koje su joj dodijeljene za čišćenje (pere prozore, vrata, svjetiljke, zidove i ostali inventar u prostorijama, brisanje prašine, čišćenje podova i tepiha, prozračivanje prostorija)
–	svakodnevno čisti i održava sav prostor Centra
–	svakodnevno dezinficira sanitarije u svim sanitarnim čvorovima Centra 
–	čisti i pere prozore u svim prostorijama Centra
–	uredno održava pribor za čišćenje i racionalno ga troši
–	vrši zamjenu ručnika, sapuna i toaletnih papira u sanitarnim prostorijama Centra
–	čisti tepihe i otirače
–	iznosi i odlaže smeće
–	vrši generalno čišćenje svih prostorija u Centru za vrijeme školskih praznika
–	skida, odnosi na pranje, preuzima i postavlja čiste zavjese
–	održava cvijeće u zgradi
–	učestvuje u estetskom uređenju prostorija
–	po završetku radnog vremena provjerava cijeli poslovni prostor (zatvara prozore, gasi svjetla, zaključava vrata)
–	po nalogu voditelja, a osobito ravnatelja Centra dužna je čistiti na određenim mjestima iako to nije unutar odjela za koji je inače stalno zadužena
–	prema potrebi radi na svim lokacijama Centra
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju.

Broj  izvršitelja :   4

Redni broj i naziv radnog mjesta:    30. POMOĆNI RADNIK – ODRŽAVANJE VANJSKOG PROSTORA

Stručna sprema:
–	završeno osnovnoškolsko obrazovanje                                                                                                           

Opis poslova: 
–	čisti uređuje i održava vanjski prostor Centra: dvorište, igralište, parkiralište, park, voćnjak i šumu
–	uređuje zelene površine, nasade, kosi travu, obrezuje grmlje i drveće, šiša živicu, reže suho granje i dr.
–	mete lišće, otklanja i čisti snijeg s putova u krugu Centra kao i nogostupe izvan Centra te  posipa sol 
–	brine čisti i održava  opremu sportskog igrališta i opremu u dječjem parku
–	prazni koševe za otpatke u dvorištu i čisti okoliš kontejnera
–	vodi brigu o prohodnosti žljebovima 
–	održava ograde na svim lokacijama
–	u svom radu služi se malim strojevima i alatima 
–	odgovoran je za njihovo pravilno održavanje i pravilnu upotrebu strojeva i alata sukladno propisima zaštite na radu
–	brine o parkiralištima na obje lokacije Centra
–	prema potrebi radi na svim lokacijama Centra
–	obavlja i druge poslove po nalogu ravnatelja u skladu sa stručnom spremom i radnim iskustvom
–	odgovoran voditelju, predstojniku i ravnatelju

Broj  izvršitelja :   1

VI.	PRIJELAZNE I ZAVRŠNE  ODREDBE 

Članak  13.
Centar mora ispunjavati uvjete iz ovog Pravilnika.

Članak  14.
Zatečenim radnicima koji danom stupanja na snagu ovoga Pravilnika premašuju minimalni uvjet u pogledu potrebnog broja izvršitelja, i nadalje će obavljati poslove za koje imaju ugovor o radu, dok postoji potreba za obavljanjem tih poslova, a u slučaju prestanka potrebe za obavljanjem tih poslova ravnatelj Centra dužan im je ponuditi izmjenu ugovora o radu za poslove za koje postoji potreba.
Zatečenim radnicima koji danom stupanja na snagu ovoga Pravilnika ne udovoljavaju propisanim uvjetima stručne spreme za poslove koje obavljaju, i nadalje će obavljati poslove za koje imaju ugovor o radu, dok im ravnatelj Centra ne ponudi izmjenu ugovora o radu za poslove za koje ispunjavaju uvjete.
Ravnatelj Centra obvezan je zatečenim radnicima u slučajevima iz stavka 1. i 2. ovoga članka, ponuditi izmjenu ugovora o radu u roku osam dana od dana nastanka potrebe.
Zatečenim radnicima za čijim radom je prestala potreba, ravnatelj Centra ponudit će sporazumni prelazak u drugu ustanovu socijalne skrbi koja ima potrebu za njihovim radom, sukladno odredbama Zakona o socijalnoj skrbi.
Ako nema mogućnosti za sporazumni prelazak radnika ili radnik odbije ponuđeni sporazum, zatečenim radnicima iz stavka 4. ovog članka otkazat će se ugovor o radu sukladno odredbama zakona kojim se uređuju radni odnosi.

Članak 15.
Ravnatelj ustanove Odlukom može zaposliti veći broj radnika na pojedinim radnim mjestima od broja predviđenog ovim Pravilnikom za potrebe provedbe projekata. 
Ako se projektom iz stavka 1. ovog članka jačaju postojeće usluge ustanove i/ili aktivnosti unutar pojedine usluge opis poslova i posebni uvjeti zaposlenih radnika moraju odgovarati opisu poslova radnika navedenih u ovom Pravilniku.
Ako se projektom iz stavka 1. ovog članka planira razvoj novih socijalnih usluga i/ili aktivnosti unutar pojedine usluge opis poslova i posebni uvjeti zaposlenih radnika načelno moraju odgovarati opisu poslova radnika navedenih u ovom Pravilniku.

Članak 16.
Pravilnik o unutarnjem ustroju i sistematizaciji poslova donosi se većinom glasova ukupnog broja članova Upravnog vijeća na prijedlog ravnatelja uz suglasnost Ministarstva.
Ovaj opći akt Centra mora biti dostupan svakom radniku.

Članak 17.
Odredbe ovog Pravilnika moraju biti u suglasnosti sa Zakonom o socijalnoj skrbi i podzakonskim aktima, a u slučaju njihove nesuglasnosti primjenjivat će se odredbe Zakona o socijalnoj skrbi i podzakonskih akata.
Ocjenu nesuglasnosti ovog Pravilnika daje Upravno vijeće koje ujedno inicira postupak radi međusobnog usklađivanja.

Članak 18.
Za tumačenje ovog Pravilnika nadležan je donositelj.

Članak 19.
Stupanjem na snagu ovog Pravilnika prestaje važiti Pravilnik o radu sistematizaciji i unutarnjem ustroju (pročišćeni tekst) Doma za djecu i mladež Tuškanac KLASA: 555-05/06-01/63 URBROJ:381-01-06-1 od 14. veljače 2006. godine i Pravilnik o unutarnjem ustrojstvu i sistematizaciji poslova Centra za odgoj i obrazovanje Prekrižje – Zagreb, KLASA: 012-04/07-01/1; URBROJ: 251-318-07-1 od 7. prosinca 2007. godine.

Članak 20.
Ovaj Pravilnik stupa na snagu osmog dana od dana njegove objave na oglasnim pločama Centra.

KLASA:   003-05/19-01/848   
URBROJ:   251-686-09-19-1

                                                                                                                                   Predsjednica Upravnog vijeća:

                                                                                                                                   Antonija Rimac Gelo, mag. nov.

Na ovaj Pravilnik Ministarstvo za demografiju, obitelj, mlade i socijalnu politiku dalo je suglasnost KLASA: 550-06/19-01/88,  URBROJ: 519-04-3-1-2/2-20-2, dana 7. siječnja 2020. godine. 

Utvrđuje se da je ovaj Pravilnik objavljen na oglasnim pločama Centra u sjedištu i u Podružnici Prekrižje dana 21. siječnja 2020. godine, te da je stupio na snagu  dana  29. siječnja 2020. godine.

                                                                                                                                          RAVNATELJICA :

                                                                                                                                  __________________________          
                                                                                                                                         Meri Gatin, dipl. soc. rad.